શ્રીનગર : હંદવાડામાં યુવતી સાથે છેડખાની મુદ્દે વિરોધ અને હિંસાનું વાતાવરણ અટકવાનું નામ નથી લઇ રહ્યું. આજ ખીણમાં તનાવપુર્ણ સ્થિતી નિયંત્રણમાં જ હતી દરમિયાન સાંજે લગભગ પાંચ વાગ્યે કુપવાડામાં સ્થાનીક લોકોનો વિરોધ હિંસક થઇ ગયું હતું. પરિસ્થિતી વણસતી જોઇને સેનાએ ફાયરિંગ કરવું પડ્યું હતું. એએનઆઇનાં અનુસાર સેનાની ફાયરિંગમાં ચાર લોકો જખ્મી થઇ ગયા હતા. કાશ્મીર ખીણમાં શુક્રવારે નમાજ એ જુમ્મા બાદ અલગતાવાદીઓ દ્વારા મોટા પ્રમાણમાં ભારત વિરોધી પ્રદર્શનની જાહેરાત કરાઇ હતી.